cyanic-selkie/wikianc huggingface dataset:
Բաբկեն Սյունի
Կենսագրություն
1896 թվականի օգոստոսի 14-ին ներխուժել է բանկ՝ կատարելով վերջապահի դերը, սակայն, խոցվելով գնդակից, ընկել և ձեռքի ռումբերի պայթյունից զոհվել։ Բաբկեն Սյունու զինված խումբը մտել է բանկ։
Կատեգորիա:Հայ ֆիդայիներ Կատեգորիա:Հայերն Օսմանյան կայսրությունում
Կրոզե (Էն)
Կրոզե (Crozet), Կոմունա Արևելյան Ֆրանսիայում, Էն գավառում։ Տեղակայված է Յուռա լեռների լանջին, գտնվում է ժնևից 15,իսկ Ֆրանսիական Լիոն քաղաքից 150 կմ հեռավորության վրա։ Մոտ է ժնևի միջազգային օդանավակայանին (հեռավորությունը՝ 10 կմ)։
Տեսարժան վայրերից հայտնի Է Կրոզեի ճոպանուղին, որն ամռանը ծառայում է լեռնագնացներին, իսկ ձմռանը՝ լեռնադահուկորդներին։
Համայնքն ունի որոշ սպորտային (թենիսի, ֆուտբոլի, լեռնադահուկային) ակումբներ։
Ծանոթագրություններ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Նելլի Զաքս
Նելլի Զաքս (Nelly Sachs, ), գերմանացի բանաստեղծուհի, գրականության բնագավառում Նոբելյան մրցանակի դափնեկիր (Շմուել Յոսեֆ Ագնոնի հետ միասին,1966)։
Կենսագրություն և ստեղծագործություններ
1940 թվականին արտագաղթել է Շվեդիա։ Նրա բանաստղծությունների առաջին ժողովածուն լույս է տեսել 1947 Արևելյան Բեռլինում՝ «Մահվան դարպասները» (In den Wohnungen des Todes) վերնագրով։ Այդ բանաստեղծություններում, ինչպես նաև «Էլի» (Eli, 1943) պիեսում ներկայացված բոլոր թեմաները հետագա զարգացում են ստացել «Աստղային խավարում» (Sternverdunkelung, 1949), «Եվ ոչ ոք չգիտի գալիքը» (Und niemand weiss weiter, 1957) և «Փախուստ և վերափոխում» (Flucht und Verwandlung, 1957) ժողովածուներում։
Մահացել է իր մտերիմ ընկերոջ՝ Պաուլ Ցելանի թաղման օրը։ Թաղված է Ստոկհոլմի հյուսիսում գտնվող Norra begravningsplatsen գերեզմանատանը։
Ճանաչում
Զաքսն ստացել է գրական բազմաթիվ մրցանակներ ու պարգևներ, 1966 թվականին արժանացել գրականության բնագավառի Նոբելյան մրցանակի (Շմուել Յոսեֆ Ագնոնի հետ միասին)։
Գերմաիայում (Դորտմունդ) 1961 թվականից շնորհվում է Նելլի Զաքսի անվան գրական մրցանակ։ Ֆրանսիայում 1988 թվականից տրվում է Նելլի Զաքսի անվան մրցանակ թարգմանություննրի համար ։
Ծանոթագրություններ
Կատեգորիա:Գերմանացի բանաստեղծներ Կատեգորիա:Գերմանացի դրամատուրգներ Կատեգորիա:Շվեդ նոբելյան մրցանակակիրներ Կատեգորիա:Լեզվի և պոեզիայի գերմանական ակադեմիայի անդամներ Կատեգորիա:20-րդ դարի բանաստեղծներ Կատեգորիա:Նոբելյան մրցանակի կին դափնեկիրներ Կատեգորիա:20-րդ դարի կին գրողներ Կատեգորիա:Գերմանացի նոբելյան մրցանակակիրներ Կատեգորիա:Բեռլինի պատվավոր քաղաքացիներ Կատեգորիա:Գերմանիայի հրեաներ Կատեգորիա:Հրեա նոբելյան մրցանակակիրներ Կատեգորիա:Գերմանացի կին գրողներ Կատեգորիա:Հրեա բանաստեղծներ Կատեգորիա:Գերմանացի թարգմանիչներ Կատեգորիա:Բանաստեղծներ այբբենական կարգով
Լև Ադամովիչ
Լև Միխայիլի Ադամովիչ (Ле́в Миха́йлович Адамо́вич, ), Սանկտ Պետերբուրգ, Ռուսաստանի կայսրություն - 1960 թվականի հուլիսի 29, Լոս անջելես, ԱՄՆ), ռուս զորապետ, գեներալ-մայոր։ Ռուս-ճապոնական, Առաջին համաշխարհային, Քաղաքացիական պատերազմների մասնակից։
Սպիտակ շարժման մասնակից, մասնակցություն է ունեցել նաև Սիբիրի Սառցե Մեծ երթին։
Կենսագրություն
Ադամովիչն ավարտել է Նիկոլայ I-ի անվան Գատչինյան համալսարանը, ինչպես նաև Մոսկվայի զինվորական ուսումնարանը, որից հետո ծառայել է Լեյբ-Գվարդիա Պավլովյան զորագնդում։ Հետո զբաղեցրել է ոստիկանների Առանձին կորպուսի ռոտմիստրի պաշտոնը։
Մասնակցություն է ունեցել Ռուս-ճապոնական պատերազմում։
Առաջին աշխարհամարտի ժամանակ ղեկավարել է Թամանյան 150-րդ հետևակային գունդը և խիզախությունների համար արժանացել է Գեորգիևյան զենքին։
Ադամովիչը Քաղաքացիական պատերազմի սկզբում ծառայել է Ռուսական բանակի ծովակալ Ալեքսանդր Վասիլևիչ Կոլչակի զորքերում։
1919 թվականի մարտի 27-ից մինչև սեպտեմբեր եղել է Շադրինյան 26-րդ լեռնային հրաձգի հրամանատար, որը Ուրալական լեռնային հրաձգային դիվիզիայի կազմում էր։ Ավելի ուշ ղեկավարել է Սիբիրի բանակի հրաձգային բրիգադան և ծառայել է որպես հրամանատարի օգնական, որը Ուրալական 7-րդ լեռնային հրաձգային դիվիզիայի կազմում էր։
Լև Ադամովիչը մասնակցել է Սիբիրի սառցե մեծ երթին։
1920 թվականի հուլիսի 9-ին ստացել է գեներալ-մայորի կոչում։
Գաղթի ժամանակ Ադամովիչն ապրել է նախ Չինաստանում, որտեղ ծառայել է որպես ԱՉԵՃ-ի և ռուսական սկաուտների Մանչժուրյան զորագնդի ուսումնական բաժնի ծառայող։ 1931 թվականին տեղափոխվել է Շանհայ, ապա Լոս Անջելես, որտեղ 1960 թվականի հուլիսի 29-ին մահացել է։
Աղբյուրներ
Կատեգորիա:Առաջին համաշխարհային պատերազմի մասնակիցներ
Բաշգառնեցի Մարտիրոս
Մարտիրոս Աբրահամյան կամ Բաշգառնեցի Մարտիրոս (սեպտեմբերի 18, 1885, Երևանի նահանգ, Բաշ Գյառնի (այժմ՝ Կոտայքի մարզ, գ. Գառնի), Ռուսական կայսրություն - նոյեմբերի 9, 1957, Թեհրան, Իրան), հայ ֆիդայի, խմբապետ, ազգային-ազատագրական շարժման գործիչ, Առաջին համաշխարհային պատերազմի մասնակից, ՀՅԴ կուսակցության անդամ ։
Կենսագրություն
20-րդ դարասկզբի ազգային-ազատագրական պայքարի նշանավոր գործիչ խմ­բա­պետ Մարտիրոս Աբրահամյանը ծնվել է 1885 թվականի սեպտեմբերի 18-ին (հ.տ.), Երևանի նահանգի Բաշ Գյառնի (այժմ՝ Կոտայքի մարզ, գ. Գառնի) գյուղում։ 1903 թվականից անդա­մակ­ցել է Հայ Յեղափոխական Դաշնակցությանը։ Մարտական մկր­տու­թյունն ստացել է 1904-ին՝ Բաբերդցի Միհրանի գլխա­վո­րած «Մասիս» խմբի կազմում մասնակցելով Մո­սուն-Զորի կռվին։ Այդ արշավանքի նպատակն էր պատժել ռուս-թուրքական սահ­մա­նագլխին տեղակայված թուրքական զորա­մա­սե­րին և քրդական ցեղախմբերին, որոնք խոչընդոտում էին դեպի Երկիր գնացող կամավորական խմբերի մուտքը։ 1905-06 թթ. մասնակցում է թաթարական հարձա­կում­ներից հայրենի Բաշ Գառնիի, Կոտայքի, Սյու­նի­քի և Նախիջևանի հայ­կա­կան գյուղերի պաշտ­­պա­նու­թյանը։ 1908-09 թթ. Նիկոլ Դու­մա­նի, ապա Քեռու ընդհանուր հրամանա­տա­րու­թյամբ Մարտիրոսը մաս­նակ­ցում է պարս­­կական Սահմա­նա­դրա­կան հեղափոխու­թյանը՝ ընդդեմ շա­հա­կան վար­չա­կար­գի։ Իրանից վերադարձի ճանա­պար­հին խմբի մյուս անդամների հետ ձերբա­կալ­վում է սահ­­մանագլխին և 2 տարուց ավելի՝ մինչև 1911-ի աշունը, անցկացնում Նա­խի­ջևանի, Երևանի, ապա Նովոչերկասկի բանտերում։ 1914-1916 թթ. որպես վաշտապետ՝ Դրոյի գլխավորած 2-րդ կամա­վո­րական գումարտակի կազմում մասնակ­ցում է Արևմտյան Հայաստանի ազատա­գրու­թյան համար մղվող կռիվներին։ Այդ ընթաց­քում դրսևորած քաջության և հրամա­նա­տա­րական հմտու­թյուն­ների համար պարգևատրվում է Գեոր­գև­յան 4 խաչերով՝ դառնալով «Գեոր­գև­յան խաչի շքանշանակիր ասպետ» ։ 1915-ին խմբապետ Մարտիրոսի վաշտը՝ որպես 2-րդ գումարտակի առաջապահ, առաջինն է մտնում Վան, իսկ հետագա մարտերի ըն­թաց­­քում առաջինն է հասնում նաև Մուշ և Սասունի լեռ­նե­րը։ 1917-1918 թթ. Դրոյի առաջ­նորդությամբ մասնակցում է ներքին թշ­նա­մու՝ Արարատ­յան նահանգի թուր­քա­կան տարրի ըմբոստությունները ճնշելու պատժիչ գործո­ղու­­թյուն­ներին։ Իբրև հեծյալ վաշտի հրամա­նա­տար՝ Բաշգառնեցի Մարտիրոսը մասնակ­ցում է Բաշ-Ապարանի հերո­սա­մարտին՝ աչքի ընկ­նե­լով անկոտ­րում խիզախությամբ և հրամանատարական բար­ձր որակներով։ Առաջին հանրապետու­թյան երկուսուկես տարիների ընթացքում նրան կարելի է տեսնել երկրի գրեթե բոլոր թեժ կետերում՝ տար­բեր մարտական առա­ջա­­դրանք­ներ կատարելիս։ Այդ թվում՝ 1920-ին նրա գլխավորած զորամասը թուր­քա­կան տարրից ազատագրում է Միլլի դարայի (Գեղամա լեռնա­շղ­թայի Գառնին եզերող հատվածը) կիրճն ու լեռ­ները։ Եվ միշտ անվեհեր, միշտ ան­մնա­ցորդ զոհաբերող ։ 1920-ի աշնանը՝ հայ-թուրքական պատերազմի ժամանակ, Սուր­մա­լուի ռազմաճակատում նրան վստահված էր Մարգարայի կամուրջի պաշտպա­նու­թյու­նը, որը դե­պի Երևան տանող ամենակարճ ճանապարհն էր։ Թշնամուն ոչ մի կերպ չի հաջող­վում գրավել կա­մուրջը՝ չնայած գերակշիռ ուժերին և բազմաթիվ կատաղի գրոհ­նե­րին։
Խմբապետ Մար­տի­րոսը մահանում է 1957 թվականի նոյեմբերի 9-ին և հու­­ղար­կա­վորվում Թեհրանի Դուլաբի հայ­կա­կան գերեզ­մա­նատան պանթեոնում։
Արտաքին հղումներ
Կատեգորիա:Հայ ռազմական գործիչներ Կատեգորիա:Առաջին համաշխարհային պատերազմի մասնակիցներ Կատեգորիա:Հայ ֆիդայիներ
Ջիլ Հենեսի
Ջիլիան Նոել «Ջիլ» Հենեսի (Jillian Noel «Jill» Hennessy, ), կանադացի դերասանուհի, որը հայտնի է «Օրենք և կարգ» և «Ջորդանի հետաքննությունը» հեռուստասերիալներում խաղացած իր դերերով։
Վաղ տարիներ
Հենեսին ծնվել է Ալբերտա նահանգի Էդմոնտոն քաղաքում՝ մսավաճառ Ջոն Հենեսիի և քարտուղարուհի Մաքսին Հենեսիի ընտանիքում։ 1982 թվականին մայրը լքել է ընտանիքը, և Ջիլին դաստիարակել է տատիկը Կիթչեներում՝ Օնտարիոում ։ Ունի կրտսեր եղբայր՝ համաշխարհային դատավոր Ջոն Պոլը, և քույր՝ դերասանուհի Ժակլինը։ Հայրական կողմից Հենեսին ունի իռլանդական, ֆրանսիական, շվեդական և իտալական, իսկ մայրական կողմից՝ ուկրաինական գնչուների և ավստրալիական արմատներ ։ Հենեսին ավարտել է Օնտարիո նահանգի Կիթչեներ քաղաքի Grand River Collegiate Institute-ը և եղել է Տորոնտոյի մետրոպոլիտենի փողոցայի երգչուհի ։
Կարիերա
1988 թվականին Հենեսին քրոջ հետ խաղացել է ռեժիսոր Դեյվիդ Քրոնենբերգի «Մահացու կապվածներ» ֆիլմում։ 1993 թվականին նկարահանվել է «Ոստիկան-ռոբոտ 3» («RoboCop 3») ֆիլմի բժիշկ Մերի Լազարուսի դերում։ 1993-1996 թվականներին «Օրենք և կարգ» սերիալում խաղացել է Քլեր Կինքեյդի, իսկ 2001 թվականին՝ «Նոր Կամելոտի տիկինը» հեռուստասերիալի Ժաքլին Քենեդիի դերը ։ 2003 թվականին նկարահանվել է «Էբի Սիբգեր» ֆիլմի էպիզոդիկ դերերում։ 2001-2007 թվականներին գլխավոր դեր է խաղացել «Ջորդանի հետաքննությունը» հեռուստասերիալում։
2009 թվականի հունիսին Հենեսին թողարկել է իր «Ghost in My Head» սոլո ալբոմը, նաև «Indigo Girls» խմբի հետ միասին եղել է «Mountain Stage» թոք-շոուի հրավիրված աստղ ։ 2010 թվականին ելույթ է ունեցել «Lilith Fair» փառատոնում ։
Անձնական կյանք
Հենեսին պոլիգլոտ է և խոսում է անգլերեն, իտալերեն, ֆրանսերեն, իսպաներեն ու գերմաներեն ։ 2000 թվականի հոկտեմբերի 1-ին ամուսնացել է Նյու Ջերսի նահանգի Նորթուելում գտնվող տավերնի սեփականատեր Պաոլո Մաստոպերտոյի հետ ։ Զույգն ունի երկու որդի՝ Մարկոն և Ջիանին։ 2009 թվականին Կանադայի փառքի ծառուղում ստացել է աստղ ։ Մինեապոլիսի «Mollycuddle» խումբը դերասանուհու պատվին գրել է «Բալլադ Ջիլ Հենեսիի մասին» ։ Ինչպես տեղեկացվել է, Հենեսին գոհ է մնացել և առաջարկել է ռիթմ-կիթառով ելույթ ունենալ խմբի հետ ։
Արտաքին հղումներ
Կատեգորիա:Նոյեմբերի 25 ծնունդներ Կատեգորիա:1968 ծնունդներ Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:21-րդ դարի երգչուհիներ Կատեգորիա:Կանադացի դերասանուհիներ Կատեգորիա:Կանադացի երգչուհիներ Կատեգորիա:Կանադացի հեռուստատեսային դերասանուհիներ Կատեգորիա:Կանադացի կինոդերասանուհիներ
Լիմոնի
Լիմոնի (Limony), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 776 մարդ, բնակչության խտությունը` 107.48 մարդ/կմ²։ Բնակավայրը զբաղեցնում է 7.22 կմ² տարածք։
Աշխարհագրություն
Գտնվում է Փարիզ քաղաքից 430 կմ հարավ-արևելք, Լիոն քաղաքից` 50 կմ հարավ, Պրիվա քաղաքից` 70 կմ հյուսիս։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 486 աշխատունակ (15-64 տարեկան) բնակիչ, որոնցից ակտիվ էին 358-ը, իսկ ոչ ակտիվները` 128։ Ակտիվության ցուցանիշը կազմում է 73,7 %։ 358 աշխատունակ մարդկանցից աշխատել է 323 անձ (188 տղամարդ և 135 կին)։ Գործազուրկ են եղել 35 անձ (9 տղամարդ և 26 կին)։ 128 անաշխատունակներից 33-ը եղել են աշակերտներ կամ ուսանողներ, 56-ը` թոշակառուներ, իսկ 39-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ռիցու Դոան
Ռիցու Դոան (堂安律, ), ճապոնացի պրոֆեսիոնալ ֆուտբոլիստ։ Ներկայումս հանդես է գալիս Գրոնինգենի և Ճապոնիայի ազգային հավաքականի կազմում։ Խաղում է հարձակվողական կիսապաշտպանի և վինգերի դիրքում ։
Գամբա Օսակա
Դոանը Գամբա Օսակայի ակադեմիայի սան է։ Իր պրոֆեսիոնալ դեբյուտը նշեց 2015 թվականի մայիսի 27-ին՝ փոխարինման մտնելով ԱՖԿ Չեմպիոնների Լիգայի Սեուլի դեմ խաղում ։ Առաջին հանդիպումը Ճապոնիայի առաջնությունում անցկացրեց հունիսի 3-ին՝ փոխարինելով Սյու Կուրատային Կասիմա Անտլերսի դեմ խաղում ։ Գամբա Օսակայի մեկնարկային կազմում առաջին անգամ խաղադաշտ դուրս եկավ հունիսի 20-ին՝ Վեգալտա Սենդայի դեմ խաղում ։ 2015-16 մրցաշրջանում Դոանը հիմնականում հանդես էր գալիս ակումբի Մ23 թիմի կազմում՝ առաջին թիմի կազմում անցկացնելով ընդամենը 5 հանդիպում։
Իր առաջին գոլը պրոֆեսիոնալ կարիերայում Դոանը խփեց 2017 թվականի ապրիլի 21-ին՝ դուբլ ձևակերպելով Օմիյա Արդիյայի դեմ խաղում ։ Միջազգային մրցաշարերում առաջին գոլը խփեց ապրիլի 25-ին՝ ավստրալիական Ադելաիդա Յունայթեդի դեմ ԱՖԿ Չեմպիոնների Լիգայի խաղում ։ Ապրիլի 30-ին ճապոնացին խփեց Յոկոհամա Ֆ. Մարինոսի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ Գամբա Օսակայի առաջին թիմի կազմում Դոանը անցկացրեց 25 հանդիպում՝ դառնալով 4 գոլի և 1 գոլային փոխանցման հեղինակ։
Գրոնինգեն
2017 թվականի հունիսի 23-ին Դոանը վարձավճարով տեղափոխվեց Գրոնինգեն ։ Իր դեբյուտը ակումբի կազմում նշեց օգոստոսի 13-ին՝ թիմի մեկնարկային կազմում խաղադաշտ դուրս գալով Հերենվենի դեմ խաղում ։ Իր առաջին գոլը խփեց սեպտեմբերի 21-ին՝ Նիդերլանդների գավաթի Հերկուլեսի դեմ խաղում ։ Էրեդիվիզիում առաջին գոլը խփեց սեպտեմբերի 30-ին՝ ՊԵԿ Զվոլեի դեմ խաղում ։ 2018 թվականի մարտի 18-ին Դոանը գոլի և գոլային փոխանցման հեղինակ դարձավ ԱԶ Ալկմարի դեմ խաղում, սակայն Գրոնինգենը պարտվեց 3-2 հաշվով ։ Ապրիլի 15-ին նա գոլ խփեց Ռոդայի դեմ խաղում՝ օգնելով իր թիմին հաղթել 2-1 հաշվով ։ Ապրիլի 23-ին ճապոնացին լրիվ տրանսֆերով միացավ Գրոնինգենին՝ ակումբի հետ կնքելով 3 տարվա պայմանագիր ։ 2017-18 մրցաշրջանում Դոանը անցկացրեց 31 հանդիպում՝ դառնալով 10 գոլի և 4 գոլային փոխանցման հեղինակ ։
Միջազգային կարիերա
Դոանը ներկայացրել է Ճապոնիան տարբեր տարիքային երիտասարդական հավաքականներում ։ Մ19 հավաքականի կազմում նա 2016 թվականին հաղթեց Ասիայի առաջնությունը ՝ ճանաչվելով մրցաշարի լավագույն ֆուտբոլիստ ։ 2017 թվականին Դոանը մինչև 20 տարեկանների երիտասարդական հավաքականի կազմում մասնակցեց աշխարհի առաջնությանը ՝ անցկացնելով 4 հանդիպում և դառնալով 3 գոլի հեղինակ, իսկ Ճապոնիան դուրս մնաց 1/8 եզրափակչից՝ հանդիպման լրացուցիչ ժամանակում 1-0 հաշվով պարտվելով Վենեսուելային ։
Ճապոնիայի ազգային հավաքական Դոանը առաջին անգամ հրավիրվեց 2018 թվականի օգոստոսի 30-ին՝ Կիրինի գավաթի համար ։ Իր դեբյուտը ազգային հավաքականում նշեց սեպտեմբերի 11-ին՝ մեկնարկային կազմում խաղադաշտ դուրս գալով Կոստա Ռիկայի դեմ խաղում   ։
Ակումբային վիճակագրություն
2018 թվականի հոկտեմբերի 9-ի դրությամբ
Միջազգային վիճակագրություն
2018 թվականի հոկտեմբերի 9-ի դրությամբ
Միջազգային
Ճապոնիա Մ19
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Ֆուտբոլի հարձակվողներ Կատեգորիա:Ճապոնացի ֆուտբոլիստներ Կատեգորիա:Ճապոնիայի հավաքականի ֆուտբոլիստներ Կատեգորիա:Գամբա Օսակայի ֆուտբոլիստներ Կատեգորիա:Գրոնինգենի ֆուտբոլիստներ Կատեգորիա:ՊՍՎ Էյնդհովենի ֆուտբոլիստներ Կատեգորիա:Արմինիայի ֆուտբոլիստներ Կատեգորիա:Ճապոնիայի ֆուտբոլի հավաքականի ֆուտբոլիստներ Կատեգորիա:Բունդեսլիգայի ֆուտբոլիստներ
Բաբշենի կռիվ (1898)
Բաբշենի կռիվը տեղի է ունեցել 1898 թվականի հոկտեմբերի 20-ին, երբ Աղբյուր Սերոբն իր խմբով գտնվում էր Բիթլիսի շրջանի Բաբշեն գյուղում։ Մատնության շնորհիվ իմանալով Սերոբի խմբի Բաբշենում գտնվելու մասին՝ թուրքական զորքն ու ոստիկանությունը շտապում են դեպի Բաբշեն։ Սերոբն իր խմբով բարձրանում է գյուղի հանդիպակաց բարձունքներն ու հարմար դիրք գրավում ժայռերի մեջ։ Թուրքական համազարկերը մինչև ժայռերը չեն հասնում, իսկ հայդուկների մոսին հրացաններից արձակված գնդակները թուրքերից նորանոր զոհեր են խլում։
Բաբշենի կռվին Սերոբիի հետ մասնակցում են Առյուծ Ավագը, Փալապեխ Կարապետը, Սարսափ Առաքելը, Բիթլիսցի Մուշեղը, Երկար Նատոն, խնձորեսկցի Նատոն, Զուլումաթը, բուլանըղցի Սարգիսը և ուրիշներ (ընդհանուր հաշվով 14 հայդուկ)։ Կռիվը տևում է մինչև երեկո, որի ընթացքում թուրքական զորքին են միանում նաև շրջակա գյուղերի քրդերը և Բիթլիսի խուժանը։ Թշնամին գործի է դնում նաև թնդանոթ։
Երեկոյան, օգտվելով մթությունից, Սերոբի խումբը լեռան հակառակ կողմով հեռանում է և անցնում Գրգուռ լեռը։ Բաբշենի կռվում թուրքական կողմից սպանվում է շուրջ 70 ասկյար, իսկ հայդուկներից զոհվում է բուլանըղցի Սարգիսը և վիրավորվում Զուլումաթը։
Բաբշենի կռիվը հայդուկային շարժման պատմության հերոսական էջերից է։ Բաբշենի կռվից հետո Սերոբը հեռացել է Խլաթից, որովհետև թուրքական կառավարությունը ամենուրեք հետապնդել է նրան և այդ պատրվակով սրի ու ավերածության ենթարկել հայկական գյուղերը։
Գրականություն
Կատեգորիա:Ճակատամարտեր այբբենական կարգով Կատեգորիա:1898
Arrai TV
Arrai TV (قناة الرأي‎‎), սիրիական արբանյակային հեռուստաալիք, որը հեռարձակվում է արաբերեն լեզվով։ Հեռուստաալիքքը հեռարձակում էր Լիբիայի նախագահ Մուամար Քադաֆիի գաղափարախոսույունը և վերջինիս սպանվելուց հետո դադարեցրել է աշխատանքը։ Հեռուստաալիքը փակվել է 2011 թ.-ի դեկտեմբերի 4-ին։
Կատեգորիա:Սիրիայի հեռուստաընկերություններ Կատեգորիա:Արաբալեզու հեռուստաալիքներ
Լը Սուր
Լը Սուր (Le Sourd), համայնք Ֆրանսիայի Պիկարդիա մարզում՝ Էնա գավառի Մարլ կանտոնի Վերվեն շրջանում։
Համայնքի INSEE կոդը՝ 02731:
Բնակչություն
2010 թվականի տվյալներով համայնքի բնակչությունը կազմում է 162 մարդ։
Տնտեսություն
2010 թվականին համայնքի 105 աշխատունակ (15-64 տարեկան) բնակիչներից 70-ը տնտեսապես ակտիվ էին, 35-ը՝ ոչ ակտիվ (ակտիվության ցուցանիշը կազմել է 66,7 %, 1999 թվականին եղել է 70,2 %)։ 70 տնտեսապես ակտիվ բնակիչներից աշխատում էին 64-ը (38 տղամարդ և 26 կին), գործազուրկ էին 6 մարդ (5 տղամարդ և 1 կին)։ 35 տնտեսապես ոչ ակտիվ բնակիչներից 3-ը եղել են աշակերտներ կամ ուսանողներ, 13-ը՝ թոշակառուներ, 19-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր
Ազաթիոպրին
Ազաթիոպրին (AZA), վաճառքային անունը Իմուրան, իմունոսուպրեսիվ դեղ : Դեղը օգտագործվում է ռևմատոիդ արթրիտի, գրանուլեմատոզ պոլիանգիտի, Կրոնի հիվանդության, ոչ սպեցիֆիկ խոցային կոլիտի, համակարգային կարմիր գայլախտի և երիկամի տրանսպլանտատի մերժումը կանխելու նպատակով։ Կիրառվում է հաբերի ձևով կամ ներերակային ճանապարհով։
Կողմնակի բարդություններից է ոսկրածուծի ճնշումը և փսխումը։ Ոսկրածուծի ճնշումը հանդիպում է այն մարդկանց մոտ, ովքեր ունեն թիոպուրին S-մեթիլտրանֆերազ ֆերմենտի գենետիկ դեֆեկտ։ Հնարավոր այլ բարդություն է լիմֆոմայի զարգացումը։ Կիրառումը հղիության ժամանակ կարող է հանգեցնել պտղի վնասման։ Ազաթիոպրինը պուրինների անալոգն է և հակամետաբոլիտների ընտանիքին պատկանող դեղորայք է։ Այն աշխատում է 6-թիոգուանինի միջոցով, խաթարում է բջջում ՌՆԹ-ի և ԴՆԹ-ի սինթեզը ։
Ազաթիոպրինը ստեղծվել է 1957 թվականին ։ Այն գտնվում է Առողջապահության համաշխարհային կազմակերպության առաջին անհրաժեշտության դեղերի ցանկում ։
Բժշկական կիրառում
Ազաթիոպրինը կիրառվում է միայնակ կամ կոմբինացված այլ իմունոսուպրեսիվ դեղերի հետ կանխելու տրանսպլանտատի մերժումը, և բուժելու տարբեր աուտոիմուն հիվանդություններ, ներառյալ ռևմատոիդ արթրիտ, պեմֆիգուս, համակարգային կարմիր գայլախտ, Բեխչետի հիվանդություն, վասկուլիտներ, աուտոիմուն հեպատիտ, ատոպիկ դերմատիտ, միասթենիա գրավիս, Դեվիկի հիվանդություն, թոքի ռեստրիկտիվ հիվանդություն և այլ դեպքերում ։ Այն նաև կարևոր և ստերոիդ խնայող միջոց է աղիների բորբոքային հիվանդությունների (օրինակ Կրոնի հիվանդություն և ոչ սպեցիֆիկ խոցային կոլիտ) և ցրված սկլերոզի համար ։
Միացյալ Նահանգներում այն հաստատվում է Սննդի և դեղերի վարչության (FDA) կողմից ՝ երիկամների փոխպատվաստման գործընթացում օգտագործելու և ռևմատոիդ արթրիտի համար ։
Փոխպատվաստում
Ազաթիոպրինը օգտագործվում է երիկամների կամ լյարդի տրանսպլանտատի մերժումը կանխելու համար, սովորաբար այլ բուժման հետ միասին `ներառյալ կորտիկոստերոիդներ, այլ իմունազերծողներ և տեղային ճառագայթային թերապիա։
Ռևմատոիդ արթրիտ
Լինելով հակառևմատիկ դեղամիջոց (DMARD), ազաթիոպրինն օգտագործվել է մեծահասակների ռևմատոիդ արթրիտի նշանների և ախտանիշների կառավարման համար։ Ոչ ստերոիդային հակաբորբոքային դեղերը (NSAIDs) և կորտիկոստերոիդները կարող են համատեղվել կամ շարունակվել (եթե դրանք արդեն գործածության մեջ են եղել) ազաթիոպրինի հետ, բայց այլ DMARD- ների հետ համադրումը խորհուրդ չի տրվում։
Աղիների բորբոքային հիվանդություն
Ազաթիոպրինը օգտագործվել է միջին և ծանր քրոնիկ ակտիվ Կրոնի  հիվանդության կառավարման մեջ ։ Արդյունքը դանդաղ է զարգանում և կարող է պահանջվել մի քանի ամիս` կլինիկական պատասխանին հասնելու համար։
Ազաթիոպրինով բուժումը կարող է բերել լիմֆոմայի զարգացման, բայց դեռ պարզ չէ `դա կապված է դեղամիջոցի թե Կրոնի հիվանդության ժամանակ առկա գենետիկական նախատրամադրվածության հետ ։ Ազաթիոպրինի փոքր չափաբաժինները օգտագործվում են որպես բուժում կորտիկոստերոիդային կախվածությամբ Կրոնի հիվանդությամբ երեխաների մոտ ՝ առանց պատճառելու բազմաթիվ կողմնակի բարդություններ ։
Այն կարող է օգտագործվել նաև խոցային կոլիտ ունեցող անձանց մոտ բռնկումները կանխելու համար ։
Այլ
Ազաթիոպրինը երբեմն օգտագործվում է համակարգային կարմիր գայլախտի դեպքում, որը պահանջում է պահպանել պրեդնիզոնի 15 մգ և ավելի բարձր դեղաչափը, այն մարդկանց մոտ, ովքեր ունենում են հիվանդության ռեցիդիվներ ։
Այն օգտագործվում է որպես թերապիայի հավելում, երբ ստերոիդային բուժումը հաբերով տրվում է պեմֆիգուսի և միաստենիայի գրավիսի համար՝ որպես «ստերոիդ խնայող» միջոց ։ Ազաթիոպրինը օգտագործվում է նաև գրանուլեմատոզ պոլիանգիտ ունեցող հիվանդների դեպքում։
Այն լայնորեն օգտագործվում էր ցրված սկլերոզի բուժման համար՝ մինչև 1990-ականների առաջին կեսը։ Չարորակության ռիսկի բարձրացման հետ կապված մտահոգությունները հանգեցրել են օգտագործման նվազմանը, բայց այն շարունակում է օգտագործվել բուժման ընթացքում այն ​​մարդկանց համար, ում մոտ հաճախակի է կրկնվում հիվանդությունը ։ 2007 թվականի Կոխրեյնիի ուսումնասիրության արդյունքում պարզվեց, որ Ազաթիոպրինը առաջին երկու-երեք տարվա ընթացքում նվազեցրել է ռեցիդիվների քանակը բուժման և հիվանդության առաջընթացի առաջին տարում և քաղցկեղի աճ չի հայտնաբերել, և նշել է` Ազաթիոպրինի և ինտերֆերոն բետա-ի ուղղակի համեմատության անհրաժեշտությունը ։
Իդիոպաթիկ թոքային ֆիբրոզի համար լայնորեն կիրառվող թերապիան ազաթիոպրինն էր՝ Պրեդնիզոնի և Ն-ացետիլցիստեինինի հետ միասին։ 2012 թ.-ի ուսումնասիրությունը ցույց տվեց, որ այս համադրության ավելի վատ արդյունքներ կան, քան պլացեբո ։
Կողմնակի Էֆֆեկտներ
Սրտխառնոցը և փսխումը ընդհանուր կողմնակի ազդեցություններն են, հատկապես բուժման սկզբում։ Նման դեպքերը հանդիպում են ազաթիոպրինի հետ սնունդ ընդունելուց կամ ներերակային կիրառումից հետո։ Կողմնակի ազդեցությունները, որոնք, հավանաբար, գերզգայունության ռեակցիաներ են ՝ գլխապտույտ, լուծ, հոգնածություն և մաշկի ցան։ Մազերի կորուստը հաճախ նկատվում է դեղը ստացող փոխպատվաստված հիվանդների մոտ, բայց հազվադեպ է հանդիպում այլ ցուցումների դեպքում։ Քանի որ Ազաթիոպրինը ճնշում է ոսկրածուծը, հիվանդների մոտ կարող է զարգանալ սակավարյունություն։ Բուժման ընթացքում առաջարկվում է արյան հաշվարկի կանոնավոր մոնիտորինգ։ Սուր պանկրեատիտը նույնպես կարող է առաջանալ, հատկապես Կրոնի հիվանդությամբ հիվանդների մոտ ։
Համաձայն FDA- ի կանոնների, ինչպես շատ իմունային ճնշող միջոցներ, այս դեղամիջոցի կիրառող անձինք չեն կարող հանդիսանալ արյան դոնոր ։
Ճարպամոմ
Ճարպամոմ (Tællelyset), Հանս Քրիստիան Անդերսենի հեքիաթներից։ Պատմությունը գրվել է  1820-ական թվականներին։ Ձեռագրում պահպանվել է շուրջ 700 բառ, այն հայտնաբերվել է 2012 թվականի հոկտեմբերին։ Հետազոտողները լիովին համաձայն են, որ Անդերսենի ստեղծագորությունը զիջում է ավելի ուշ գրված հեքիաթներին։ Ձեռագրում երևում է Բունկեֆլոդի նվիրվածությունը մի ամուրի քահանային, ով ժամանակին  երիտասարդ Անդերսենի բարերարն է եղել ։ Մի փորձագետի խոսքերով, հեքիաթներն ավելի  բարաոյախոսական և բարոյախրատական են, այնտեղ չի պակասում նուրբ հումորը ինչը հատուկ է Անդերսենին։ Չի բացառվում, որ Անդերսենն այդ միջոցով փորձում էր տեղեկացնել իր գտնվելու վայրի մասին ամուրի քահանային, որը ժամանակին վճարել էր իր կրթության վարձը ։
Ազաթիոպրին
Կողմնակի Էֆֆեկտներ
Այն թվարկված է քաղցկեղի դեմ պայքարի միջազգային գործակալության կողմից՝ որպես առաջին խմբի քաղցկեղածին (մարդկանց համար քաղցկեղածին)։
Ֆարմակոգենետիկա
Ֆերմենտ թիոպուրին S-մեթիլտրանֆերազը (TPMT) պատասխանատու է ազաթիոպրինի ազդեցության մեխանիզմի ակտիվացման և անջատման փուլերի համար ։ Սկզբում Ազաթիոպրինը վերափոխվում է 6-մերկապտոպուրինի, որն ինքնին իմունոսուպրեսիվ պրոդուկտ է ։ Որոշ գենետիկական խանգարումներ TPMT գենի շրջանակներում կարող են հանգեցնել TPMT ֆերմենտային ակտիվության նվազման կամ բացակայության, և գենետիկական խանգարման նկատմամբ հոմոզիգոտ կամ հետերոզիգոտ անձանց մոտ կարող է աճել TGN մետաբոլիտների քանակը, և բերել ոսկրածուծի ճնշման, Ազաթիոպրին կիրառելու դեպքում ։ Բազմաթիվ էթնիկ խմբերում, TPMT պոլիմորֆիզմները, որոնք հանգեցնում են TPMT գործունեության նվազման կամ բացակայության, տեղի են ունենում մոտավորապես 5% հաճախականությամբ, ինչը նշանակում է, որ հիվանդների մոտ 0.25% -ը հոմոզիգոտ է այս գենի նկատմամբ ։ Այնուամենայնիվ, կարմիր արյան բջիջներում TPMT- ի գործունեության փորձարկումը կամ TPMT գենետիկական թեստը կարող են նույնականացնել կրճատված TPMT գործունեության հիվանդներին՝ թույլ տալով ճշգրտել Ազաթիոպրինի դոզան կամ ամբողջությամբ խուսափել դեղամիջոցից ։
Ճարպամոմ
Արտաքին հղումներ
Կատեգորիա:Հանս Քրիստիան Անդերսենի հեքիաթներ
Ազաթիոպրին
Քաղցկեղ
Ազաթիոպրինը ԱՄՆ առողջապահության և մարդկային ծառայությունների վարչության թունաբանության ազգային ծրագրի կողմից քաղցկեղածին հիվանդությունների վերաբերյալ 12-րդ զեկույցում նշվում է որպես քաղցկեղածին դեղամիջոց ։ 2009 թ. օգոստոսից ԱՄՆ Սննդամթերքի և դեղերի վարչությունը պահանջում է նախազգուշացումներ դնել փաթեթավորման վրա՝ կապված որոշ քաղցկեղների ռիսկերի ավելացման հետ ։
Ռիսկերը կապված են ինչպես տևողության, այնպես էլ օգտագործված դեղաչափի հետ։ Մարդիկ, ովքեր նախկինում բուժվել են ալկիլացնող նյութով, կարող են ունենալ քաղցկեղի առաջացման չափազանց մեծ ռիսկ, եթե բուժվում են ազաթիոպրինով։ Քաղցկեղի դեմ պայքարի միջազգային գործակալության (IARC) համաճարակաբանական ուսումնասիրությունները ցույց են տվել մարդկանց մոտ Ազաթիոպրինի քաղցկեղածնության «բավարար» ապացույցներ, չնայած կասկածի տակ են դրվում անցած ուսումնասիրությունների մեթոդաբանությունը և հիմքում ընկած հնարավոր մեխանիզմները ։
Փոխպատվաստում պահանջող տարաբնույթ հիվանդությունները կարող են ինքնին մեծացնել ոչ Հոջկինյան լիմֆոմայի, մաշկի քերծվածքային բջջային քաղցկեղի, հեպատոբիլարիարային քաղցկեղի և մեզենխիմալ ուռուցքների ռիսկերը, որոնց վրա ազաթիոպրինը կարող է ավելացնել լրացուցիչ ռիսկեր։ Նրանք, ովքեր ստանում են ազաթիոպրին ռևմատոիդ արթրիտի համար, կարող են ավելի ցածր ռիսկ ունենալ, քան փոխպատվաստման ենթարկված անձինք ։
Հայտնի է հեպատոսպլենիկ T- բջջային լիմֆոմայի դեպքեր Ազաթիոպրինով բուժվող հիվանդների մոտ։ Մեծամասնությունը հանդիպում է աղիների բորբոքային հիվանդություն ունեցող հիվանդների մոտ ։ Հիվանդությունը հիմնականում զարգանում է երիտասարդ տղամարդկանց մոտ։ FDA- ն պիտակավորման մեջ պահանջել է փոփոխություններ կատարել` խնդրին օգտագործողներին և կլինիցիստներին տեղեկացնելու համար ։
Մաշկի քաղցկեղ
Փոխպատվաստված հիվանդների մոտ մաշկի քաղցկեղը 50-ից 250 անգամ ավելի տարածված է, քան ընդհանուր բնակչության շրջանում։ Իմունոսուպրեսիվ դեղամիջոցների օգտագործումը, ներառյալ ազաթիոպրինինը, օրգանների փոխպատվաստման գործընթացում, կապված է մաշկի քաղցկեղի զարգացման տեմպերի բարձրացման հետ ։ Ազաթիոպրինը առաջացնում է 6-թիոգուանինի (6-TG) կուտակում հիվանդների ԴՆԹ-ում, ինչը կարող է քաղցկեղ առաջացնել, երբ հիվանդը հետագայում ենթարկվի ուլտրամանուշակագույն ճառագայթների ազդեցությանը։ Ազաթիոպրին ընդունող հիվանդների մոտ հայտնաբերվել է զգայնության մեծացում ուլտրամանուշակագույն ճառագայթների նկատմամբ ։
Գերդեղաչափում
Մեծ միանգամյա դեղաչափերը, ընդհանուր առմամբ, լավ են հանդուրժվում, դիտվում է փսխում, լեյկոցիտների քանակի նվազեցում, լյարդի փոփոխություններ։ Երկարաժամկետ գերդեղաչափման հիմնական ախտանիշներն են`անորոշ ծագման վարակները, բերանի խոցերը և ինքնաբուխ արյունահոսությունը, և դրանք բոլորը ոսկրածուծի ճնշման հետևանքներ են։
Փոխազդեցություններ
Պուրինների այլ անալոգներ, ինչպիսիք են ալլոպուրինոլը, ընկճում է քսանթին օքսիդազին, որը քայքայում է ազաթիոպրինը, դրանով իսկ մեծացնելով ազաթիոպրինի թունավորությունը ։ Մյուս կողմից, ցույց է տրվել, որ ալոպուրինոլի ցածր չափաբաժինները ապահով կերպով բարձրացնում են ազաթիոպրինի արդյունավետությունը, հատկապես աղիքային բորբոքային հիվանդության դեպքում  ։ Սա կարող է հանգեցնել լիմֆոցիտների ցածր ցուցանիշների և վարակի զարգացման ավելի բարձր տեմպերի, ուստի համադրությունը պահանջում է հսկողություն ։
Ազաթիոպրինը նվազեցնում է հակամակարդիչ Վարֆարինի և չբևեռացված մկանաապալարիչների ազդեցությունը, բայց մեծացնում է բևեռացված մկանաապալարիչների ազդեցությունը։ Այն կարող է նաև ընկճել Նիացինինը (վիտամին B3), որի արդյունքում կարող է զարգանալ պելլագրա և ֆետալ մեդուլար ապլազիա ։
Հղիություն և կրծքով կերակրում
Ազաթիոպրինը կարող է առաջացնել նորածինների թերություններ ։ 2003 թվականին Դանիայում բնակչության վրա հիմնված ուսումնասիրությունը ցույց տվեց, որ ազաթիոպրինի և դրա հետ կապված մերկապոստուրինի օգտագործումը հանգեցնում է պտղի անոմալիաների յոթնապատիկ ավելացման, ինչպես նաև 20-անգամ նվազեցնում է աճը ։ Հայտնաբերվում է նաև երեխայի ծննդյան արատներ, որի հայրը ազաթիոպրին է կիրառել ։ Չնայած մարդկանց մոտ պատշաճ և լավ վերահսկվող ուսումնասիրություններ չեն կատարվել, կենդանիներին տրվել են մարդու չափաբաժիններին համապատասխանող չափաբաժիններ, այնուամենայնիվ, նկատվել է տերատոգենեզ ։ Այս դեղամիջոցը օգտագործող մարդիկ չպետք է դադարեցնեն հղիությունը։ Սա հակադրվում է հետագայում զարգացած դեղամիջոցներին ՝ տակրոլիմուսին և միկոֆենոլատին, որոնք հակացուցված են հղիության ընթացքում ։
Ֆարմակոկինետիկա
Ազաթիոպրինը ներծծվում է աղիքից մոտ 88%։ Կենսամատչելիությունը մեծապես տարբերվում է առանձին հիվանդների մոտ ՝ 30%-ից 90% -ի սահմաններում, քանի որ դեղը մասամբ պահեստավորվում է լյարդում։ Արյան պլազմայի ամենաբարձր կոնցենտրացիան, հաշվելով ոչ միայն դեղը, այլև նրա մետաբոլիտները, դիտվում է մեկից երկու ժամ հետո իսկ պլազմային կյանքի միջին տևողությունը կազմում է 26-ից 80 րոպե ազաթիոպրինի համար և երեքից հինգ ժամ թմրամիջոցների հետ կիրառման դեպքում։ 20-%ից 30% -ը կապված է պլազմային սպիտակուցների հետ, երբ շրջանառվում է արյան մեջ ։
Ազաթիոպրինը նախադեղ է, որը ակտիվանում է օրգանիզմում։ Դա տեղի է ունենում մի քանի քայլով. Սկզբում այն ​​դանդաղ և համարյա ամբողջությամբ վերածվում է 6-մերկապտոպուրինի (6-MP), որը վերափոխվում է անալոգայինորեն բնական պուրինի՝ տալով թիոգուանոզին տրիֆոսֆատ (TGTP) և թիո-դեօքսիգուանազին տրիֆոսֆատ (TdGTP) ՝ թիոինոզինի մոնոֆոսֆատի (TIMP) և մի շարք այլ միջնորդների միջոցով։ Երկրորդ փուլում 6-MP և TIMP ծծմբի ատոմը մեթիլացվում է։ Ազաթիոպրին նյութափոխանակության վերջնական արտադրանքներն են ՝ թիուրաթթուն (38%) և տարբեր մեթիլացված և հիդրոքսիլացված պուրիններ, որոնք արտազատվում են մեզի միջոցով ։
Ազդեցության մեխանիզմ
Ազաթիոպրինը խանգարում է պուրինների սինթեզը։ Պուրիններըը անհրաժեշտ են ԴՆԹ և ՌՆԹ սինթեզելու համար։ Պուրինի սինթեզը խանգարելով ՝ արյան սպիտակ բջիջների սինթեզի համար արտադրվում են ավելի քիչ ԴՆԹ և ՌՆԹ, դրանով իսկ առաջացնելով իմունային ճնշում։
Ազաթիոպրինը հյուսվածքների մեջ վերածվում է 6-մերկապտոպուրինի։ Որոշ 6-MPեր իրենց հերթին փոխարկվում են 6-թիոգուանինի `ամինո խմբի հավելումով։ Թե 6-MP և 6-թիոգուանինը համատեղվում են ռիբոզով, այնուհետև ֆոսֆորիլացվում են ՝ համապատասխանաբար նուկլեոտիդների թիոինոզինաթթու և թիոգուանիկ թթու կազմելու համար։
Քիմիա
Ազաթիոպրինը թիոպրին է, որը կապված է երկրորդ հետերոցիկլի (imidazole- ի ածանցյալի) հետ թիոեթերի միջոցով։ Այն գունատ է, դեղին, պինդ, թեթևակի դառը համով և հալման ջերմաստիճանը՝ 238–245 °C : Այն գործնականում անլուծելի է ջրի մեջ և միայն թեթևակի լուծելի է լիպոֆիլային լուծույթներում, ինչպիսիք են քլորոֆորմը, էթանոլը և դիէթիլեթերը։ Այն լուծվում է հիմնային ջրային լուծույթներում, որտեղ այն հիդրոլիզացվում է մինչև 6-մերկապոստուրին։
Ազաթիոպրինը սինթեզվում է 5-քլոր-1-մեթիլ-4-նիտրո-1 Հ-իմիդազոլից և 6-մերկապոստուրինից `դիիմեթիլ սուլօքսիդում (DMSO) : Սինթեզը սկսում է ամիդը`մեթիլամինից և դիէթիլ օքսալատից, որն այնուհետև ցիկլիզացվում և քլորացվում է ֆոսֆորի պենտախլորիդով. ազոտային խումբը ներմուծվում է ազոտային և ծծմբաթթվով։
Պատմություն
Ազաթիոպրինը սինթեզվել է Ջորջ Հերբերտ Հիթինգսի և  Գերտրուդ Էլիոնի կողմից 1957 թ.-ին (անվանվել է BW 57-322)` 6-մերկապտոպուրինը (6-MP) արտադրելու համար նյութափոխանակորեն ակտիվ, բայց դիմակավորված ձևով, և սկզբում օգտագործվել է որպես քիմիաթերապիա  ։
Ռոբերտ Շվարցը 1958 թ.-ին ուսումնասիրել է 6-MP- ի ազդեցությունը իմունային պատասխանի վրա և պարզել, որ այն խորապես ճնշում է հակամարմինների ձևավորումը ։ Փոխպատվաստված հյուսվածքների և օրգանների մերժման իմունոլոգիական հիմքի բացահայտման գործում սըր Փիթեր Մեդովարի և Գերտրուդ Էլիոնի կատարած աշխատանքներից և Շվարցի 6-մերկապտոպուրինի վերաբերյալ կատարված ուսումնասիրություններից հետո, փոխպատվաստման ոլորտում բրիտանացի ռահվիրա Սըր Ռոյ Կալնեն, ներկայացրեց 6-մերկապտոպուրինը որպես փորձարարական իմունոսուպրեսիվ դեղամիջոց երիկամների և սրտի փոխպատվաստման համար ։ 1962 թվականի ապրիլի 5-ին, Ազաթիոպրինից և Պրեդնիզոնից բաղկացած ռեժիմներով, առաջին անգամ երիկամների փոխպատվաստումը հաջողությամբ իրականացվեց։ Երկար տարիներ, այսպիսի երկակի թերապիան ազաթիոպրինով և գլյուկոկորտիկոիդներով, հանդիսանում էր տրանսպլանտատի մերժումը կանխող ստանդարտ բուժում, մինչև ցիկլոսպորինը ներդրվեց կլինիկական պրակտիկայում։
Ցիկլոսպորինը այժմ փոխարինել է ազաթիոպրինին `գոյատևման ավելի երկար ժամանակի պատճառով, հատկապես սրտի հետ կապված փոխպատվաստումների ժամանակ ։ Ավելին, չնայած զգալիորեն թանկ է, միկոֆենոլատ մոֆետիլը նույնպես օգտագործվում է Ազաթիոպրինի փոխարեն, օրգանների փոխպատվաստման գործընթացում, քանի որ ոսկրածուծը ավելի քիչ է ճնշվում, ավելի քիչ են զարգանում օպորտունիստական ​​վարակներ և սուր մերժման դեպքերը քիչ են հանդիպում  ։
Ծանոթագրություններ
Կատեգորիա:Դեղեր Կատեգորիա:Առողջապահության Համաշխարհային Կազմակերպության անհրաժեշտ դեղեր Կատեգորիա:Պուրիններ Կատեգորիա:Նախադեղեր
Կատուն և ծաղրածուն (մուլտֆիլմ)
«Կատուն և ծաղրածուն», խորհրդային մուլտիպլիկացիոն ֆիլմ, որը նկարահանվել է 1988 թվականին՝ ռեժիսոր Նատալյա Գոլովանովայի կողմից։
Սյուժե
Մուլտֆիլմը նկարահանված է ծաղրական ոճով, պատմում է երկար տարիներ կրկեսում աշխատած և իր կյանքում շատ բան տեսած ծեր ծաղրածուի և տարբեր առարկաների վերածվող կախարդական կատվի մասին։ Մուլտֆիլմում ներկայացվում է հերոսների և նրանց բնավորության միջև լարված պայքար․ մի կողմում քաղաքավարի, հեզ ու փորձառու տարեց ծաղրածուն է, մյուս կողմում` միամիտ, կռվարար և և հաճախ կոպիտ կատուն։ Այս ամենն ավարտվում է նրանով, որ կատուն վերածվում է տղայի։
Կատու-Նիկոլայ Կարաչենցով. Ծաղրածու-Վսևոլոդ Լարիոնավ
Վերաթողարկում DVD ձևաչափով
Մուլտֆիլմը բազմիցս թողարկվել է DVD ձևաչափով, մուլտֆիլմերի «Ռուսական անիմացիայի վարպետներ․ չորրորդ թողարկում» և «Կատուներ» («Սոյուզմուլտֆիլմ») հավաքածուներում։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1988 մուլտֆիլմեր Կատեգորիա:Մուլտֆիլմեր կրկեսի մասին Կատեգորիա:Մուլտֆիլմեր կատուների մասին
SF9 (խումբ)
SF9 (에스에프나인), հարավկորեական բոյբենդ, որը ձևավորվել է FNC Entertainment ընկերության կողմից։ SF9-ի դեբյուտը կայացել է 2016 թվականի հոկտեմբերի 5-ին ՝ թողարկելով նաև առաջին սինգլը՝ «Feeling Sensation» :
Նախադեբյուտ և NEOZ դպրոց
Խումբը առաջին անգամ հայտնի դարձավ լուսանկարների շնորհիվ՝ արված Ինչհոնի միջազգային օդանավակայանում, երբ նրանք մեկնում էին Ճապոնիա՝ FNC Kingdom-ում ելույթ ունենալու համար. դա 2015 թվականի դեկտեմբերի 11-ն էր։ Խումբը կազմված էր 11 անդամից, ներառյալ Ջինկյոնը (այժմ նաև հայտնի է որպես մասնակից Boys24): 9 մասնակիցների լուսանկարները թողարկվել է 2015 թվականի դեկտեմբերի 12-ին։
2016 թվականի մայիսին նրանք (NEOZ Dance) մասնակցել են FNC Entertainment-ի գոյատևման շոուին, որտեղ նրանք հանդիպեցին NEOZ Band խմբի հետ։ Ավելի ուշ նրանք հաղթեցին գոյատևման շոուն՝ «K.O..» սինգլով ։
2016: Դեբյուտ «Feeling Sensation»-ի հետ
2016 թվականի հոկտեմբերի 5-ին թողարկվեց SF9-ի դեբյուտային ալբոմը՝ «Feeling Sensation»՝ «Fanfare» առաջատար սինգլով ։ Դեբյուտային ալբոմը Gaon charts-ում գրավեց 8-րդ հորիզնականը։ Նրանք պաշտոնապես հանդես են եկել 2016 թվականի հոկտեմբերի 6-ին՝ M! Countdown-ում։ «Fanfare MV»-ում գրավեց 6-րդ տեղը  ։
2016 թվականի նոյոմբերի 20-ին կայացավ երկրպագուների հետ առաջին պաշտոնական հանդիպումը՝ SF9 Surfise Festival: Նոյեմբերի 11-ին երկրպագուների հանդիպման տոմսերը վաճառվել էին 30 վայրկյանում։
2017: «Burning Sensation», ճապոնական դեբյուտ և «Breaking Sensation»
Նրանց առաջին մինի-ալբոմը՝ «Burning Sensation»-ը թողարկվել է 2017 թվականի փետրվարի 6-ին ։
Փետրվարի 24-ին պաշտոնապես հայտարարվեց 1-ին տեղի համար մրցույթ «Fantasy»-ում on the February 15 Billboard World Albums Chart. :
2017 թվականի ապրիլի 4-ին տեղեկացվեց, որ SF9-ը կկատարի քամբեք ուղիղ երկու ամսից ։ 2017 թվականի ապրիլի 5-ին FNC-ը թողարկել է ֆոտո-թիզեր, իսկ ապրիլի 6-ին, FNC- ն հայտարարել է նրանց վերադարձի ժամանակացույցը (18-ը ապրիլի, 2017 թվական)՝ իր 2-րդ մինի ալբոմով «Breaking Sensation»:
2017 թվականի ապրիլի 7-ին SF9- ը առաջին դեբյուտային շոու-քեյսն իրականացրեց Ճապոնիայում` 1300 երկրպագուով։
Երաժշտական տեսահոլովակներ
Մասնակցություն երաժշտական տեսահոլովակներում
Արտաքին հղումներ
Կատեգորիա:Հարավկորեական երաժշտական խմբեր Կատեգորիա:Քեյ փոփ
Լանդրիկուր (Էնայի գավառ)
Լանդրիկուր (Landricourt), համայնք Ֆրանսիայում, գտնվում է Պիկադրիայի մարզում՝ Էնա գավառում։ Մտնում է Վիկ սյուր Էն կանտոնի կազմի մեջ։ Համայնքի շրջանը Լանն է։
Համայնքի INSEE կոդ՝ 02406:
Բնակչություն
2010 թվականի տվյալներով՝ համայնքի բնակչությունը կազմում է 127 մարդ։
Տնտեսություն
2010 թվականին համայնքի 82 աշխատունակ (15-67 տարեկան) բնակիչների 62-ը տնտեսապես ակտիվ էին, 20-ը՝ ոչ ակտիվ (ակտիվության ցուցանիշը կազմել է 75,6%, 1999 թվականին եղել է 75,9%) 62 տնտեսապես ակտիվ բնակիչներից աշխատում էին 56-ը (31 տղամարդ և 25 կին), գործազուրկ էին 6 մարդ (3 տղամարդ և 3 կին)։ 20 տնտեսապես ոչ ակտիվ բնակիչներից 10-ը եղել են աշակերտներ կամ ուսանողներ, 5-ը՝ թոշակառուներ, 5-ը տնտեսապես ոչ ակտիվ էին այլ պատճառներով ։
Արտաքին հղումներ
Կատեգորիա:Ֆրանսիայի բնակավայրեր Կատեգորիա:Էնա դեպարտամենտի կանտոններ
Հանրահաշվական արտահայտություն
Հանրահաշվական արտահայտություն կոչվում է մեկ կամ մի քանի հանրահաշվական մեծություն (թվեր և փոփոխականներ), որոնք կապված են միմյանց հետ թվաբանական գործողությունների՝ գումարում, հանում, բազմապատկում և բաժանում, ինչպես նաև արմատ հանելու և աստիճան բարձրացնելու (ընդ որում արմատի ցուցիչը և աստիճանը պարտադիր պետք է լինեն ամբողջ թվեր) և այդ գործողությունների կիրառման հաջորդականությունը (սովորաբար տարբեր տեսքերի փակագծեր)։ Մեծությունների թիվը, որոնք ներառված են հանրահաշվական արտահայտություններում, պետք է լինեն վերջավոր ։
Հանրահաշվական արտահայտությունը սինտակսիկ հասկացություն է, այլ կերպ ասած, ինչ որ բան հանրահաշվական արտահայտություն է այն և միայն այն դեպքում, երբ ենթարկվում է ֆորմալ քերականական կանոններին։ Եթե հանրահաշվական արտահայտությունում փոփոխականները համարենք պարամետրեր, ապա այն ձեռք է բերում հանրահաշվական ֆունկցիայի իմաստ։
Գրելաձևերը
Հանրահաշվական արտահայտության խիստ գրելաձևի օրինակ, որտեղ հաշվարկների հաջորդականությունը միանշանակ որոշվում է փակագծերով և գործողությունները չունեն առաջնահերթություն մեկը մյուսի նկատմամբ․ Մաթեմատիկայի մեծ շրջանակների համար գրառումները կրճատ տեսքով ներկայացնելու նպատակով ընդունված է գործողությունների առաջնահերթությունների ներմուծում, որի արդյունքում կարելի է բաց թողնել որոշ փակագծեր և բազմապատկման նշաններ։ Նման ձևով արտահայտությունը կունենա այսպիսի տեսք․ կամ պարզ քանորդի գծիկի օգտագործմամբ․
Ծանոթագրություններ
Կատեգորիա:Մաթեմատիկա Կատեգորիա:Հանրահաշիվ Կատեգորիա:Աբստրակտ հանրահաշիվ
Մարիխուանայի թանգարան
Մարիխուանայի թանգարան, գտնվում է Նիդերլանդների մայրաքաղաք Ամստերդամում։ Բացման տարուց՝ 1985 թվականից, մոտ երկու միլիոն մարդ է այցելել թանգարանը։ Թանգարանը հաճախորդներին տրամադրում է տեղեկություններ մարիխուանայի օգատագործման տարբեր եղանակների մասին (գյուղատնտեսությունից մինչև հագուստի արտադրանք)։ 2012 թվականին թանգարանի մասնաճյուղ բացվեց Բարսելոնայում։ Թանգարանը բաց է ժամը 10-ից 23-ը։ Մուտքը մեծահասակների համար արժե 9 եվրո, իսկ 13 տարեկանից փոքր երեխաների մոտքն անվճար է (մուտքը ծնողների հետ)։
Ցուցանակներ
Թանգարանում ցուցադրվում են աճման տարբեր փուլերում գտնվող բույսեր, 1836 թվականի գերմանական Աստվածաշունչ, որը պատրաստված է մարիխուանայից, և այլն։ Թանգարանում են պահվում նաև արվեստի աշխատանքներ, ինչպես Դավիթ Տենիերսի «Մարիխուանա ծխող քահանաները ծխատանը»։
Արտաքին հղումներ
Կատեգորիա:Ամստերդամի թանգարաններ Կատեգորիա:Մարիխուանա
Ցուցահանդես 9-ը 5-ի վրա
Պատմություն
Ցուցադրությունը բացվել է 1889 թվականի օգոստոսի 17-ին ։ Մելբուռնում Գեյդելբերգի դպրոցի նկարիչների կողմից Buxton's Rooms-ի շենքում, Swanston Street փողոցում, քաղաքի քաղաքապետարանի դիմաց ։ Ցուցահանդեսը անվանակոչվել է աշխատանքներից մեծ մասի պատվին` 9-ը 5-ի վրա (23 սմ×13 սմ), պատրաստված են ծխախոտի ձեռնարկատեր, նկարիչ և բարերար Լուի Աբրահամի ծխախոտի տուփերի վրա։
Այն ցուցադրում էր ավստրալիական իմպրեսիոնիզմի առաջատար նկարիչների, ինչպես նաև քանդակագործ Չարլզ Ռիչարդսոնի և Վիկտորիայի արվեստի դպրոցի ազգային պատկերասրահի ուսանողների 183 աշխատանք։ Ցուցահանդեսի կատալոգը մշակվել է մասնակիցներից մեկի՝ Չարլզ Քոնդերի կողմից ։
Ցուցահանդեսը տպավորեց երկրի հասարակությանը և բերեց բազմաթիվ աշխույժ մեկնաբանություններ՝ դառնալով կարևոր իրադարձություն Ավստրալիայի արվեստի պատմության մեջ։ Ցուցահանդեսային աշխատանքները շարունակվում են հայտնվել արվեստի շուկայում առ այսօր` 2009 թվականին Սոթբիսի աճուրդում Չարլզ Քոնդերի Centennial Choir at Sorrento աշխատանքը վաճառվել է 492 000 ավստրալիական դոլարով ։ Ցուցահանդեսի 123-րդ տարեդարձը նշելու համար 2012 թվականին, բարերար Մաքս Քարթերը հարավային Ավստրալիայի Արվեստի պատկերասրահին նվիրել է այս ցուցահանդեսից չորս նկար, որոնք արժեն ավելի քան 3 000 000 ԱՄՆ դոլար` այս ցուցահանդեսի աշխատանքներից սա ամենամեծ խումբն է, որոնք երբևէ փոխանցվել են ավստրալիական պետական ​​գործակալությանը ։
Արտաքին հղումներ
Կատեգորիա:Ավստրալիայի մշակույթ Կատեգորիա:Թոմ Ռոբերտսի նկարներ
Լուբարես (Արդեշի գավառ)
Լուբարես (Loubaresse), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչությունը 2008 թվականի դրությամբ կազմում է 32 մարդ, բնակչության խտությունը` 3.56 մարդ/կմ²։ Բնակավայրը զբաղեցնում է 8.99 կմ² տարածք։
Աշխարհագրություն
Գտնվում է Փարիզ քաղաքից 490 կմ հարավ, Լիոն քաղաքից` 145 կմ հարավ-արևմուտք, Պրիվա քաղաքից` 50 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 19 աշխատունակ (15-64 տարեկան) բնակիչ, որոնցից ակտիվ էին 10-ը, իսկ ոչ ակտիվները` 9։ Ակտիվության ցուցանիշը կազմում է 52,6 %։ 10 աշխատունակ մարդկանցից աշխատել է 8 անձ (5 տղամարդ և 3 կին)։ Գործազուրկ են եղել 2 անձ (0 տղամարդ և 2 կին)։ 9 անաշխատունակներից 1-ը եղել են աշակերտներ կամ ուսանողներ, 5-ը` թոշակառուներ, իսկ 3-ը չեն աշխատել տարբեր պատճառներով ։
Փիթ Սամփրաս
Պետրոս «Փիթ» Սամփրաս (Petros "Pete" Sampras, Πιτ Σάμπρας,, ԱՄՆ), ամերիկացի նախկին պրոֆեսիոնալ թենիսիստ և աշխարհի թիվ մեկ ռակետ, համարվում է թենիսի պատմության մեջ ամենաականավոր թենիսիստներից մեկը ։ Նա պրոֆեսիոնալ կարիերան սկսել է 1988 թվականին և ավարտել 2002 թվականին, US Open մրցաշարում, որում նա հաղթանակ է տանում՝ եզրափակիչում հաղթելով Անդրե Աղասիին։ Նա հատկապես հայտնի էր իր ճշգրիտ մատուցումներով և արժանացել է «Ատրճանակ Փիթ» մականունին։
Սամփրասը դառնում է առաջին թենիսիստը, ով գերազանցում է Ռոյ Էմերսոնի ռեկորդը, ով «Բաց դարաշրջանում» հաղթանակ էր տարել Մեծ Սաղավարտի 12 մրցաշարերում և ավարտում է ելույթները 14 տիտղոս արդյունքով (յոթ տիտղոս Ուիմբլդոնի մրցաշարում, հինգ՝ US Open, երկու՝ Australian Open ), չնայած դա արդեն ռեկորդ չէ։ Մինչ այժմ նա պահպանում է ATP մրցաշրջանի վերջին թիվ 1 ռակետի վեց վարկանիշային ռեկորդը, որին նա արժանացել է 1993 թվականից 1998 թվականն անընդմեջ։
Վաղ տարիներ
Սամփրասը ծնվել է Վաշինգտոնում, նա եղել է Սեմի և Ջորջիա Սամփրասների ընտանիքի երրորդ երեխան։ Նրա մայրը գաղթել էր Սպարտայից Հունաստան, իսկ հայրը ծնվել էր ԱՄՆ-ում՝ հույն հորից և հրեա մորից ։ Նա կիրակի օրերը կանոնավորապես հաճախում էր հունական ուղղափառ եկեղեցի ։ Վաղ տարիքից Սամփրասը ցուցաբերում էր ականավոր մարզական ունակություններ։ 3 տարեկան հասակում Սամփրասը տան նկուղում հայտնաբերում է թենիսի ռակետ և ժամեր շարունակ անց էր կացնում գնդակը պատին հարվածելով։
1978 թվականին Սամփրասների ընտանիքը տեղափոխվում է Պալոս Վերդես, Կալիֆորնիա և տաք կլիման 7-ամյա Փիթին թույլ է տալիս ավելի շատ զբաղվել թենիսով։ Ամենասկզբից նրա կուռքը եղել է Ռոդ Լեյվերը և 11 տարեկան հասակում նա հանդիպում և խաղում է նրա հետ ։ Սամփրասների ընտանիքը անդամակցում է Jack Kramer ակումբին և հենց այստեղ Փիթի տաղանդը ակնառու է դառնում։ Նրան նկատում է Պիտեր Ֆիշերը և դառնում է Փիթի մարզիչը մինչև 1989 թվականը ։
1988-1990 թվականներ
Սամփրասը պրոֆեսիոնալ կարիերան սկսում է 1988 թվականին, 16 տարեկան հասակում և տարին ավարտում է դասակարգման աղյուսակի 97-րդ հորիզանականում, տարին 893-րդ հորիզանականից սկսելով ։ Նրա առաջին պրոֆեսիոնալ խաղը կայանում է փետրվարին Ֆիլադելֆիայի Ebel U.S. Pro Indoor մրցաշարում Սեմի Ջիամալվա-կրտսերի դեմ, որում նա պարտություն է կրում։ Այնուամենայնիվ, մեկ շաբաթ անց, Մայամիի Lipton International Players Championships մրցաշարում Սամփրասը հաղթանակ է տանում Թոփ-40-ի երկու խաղացողների նկատմամբ և պարտություն է կրում աշխարհի թիվ 18 ռակետ Էմիլիո Սանչեսից։ Նա վեց ամբվա ընթացքում հաղթանակ չի կարողանում տանել Թոփ-40-ի խաղացողների նկատմամբ, մինչ հաղթում է թիվ 39 ռակետ Միխաիլ Սհապերսին US Open-ին նախորդող Նյու Յորքի ATP Rye Brook մրցաշարում։ Մեծ Սաղավարտի մենախաղի իր առաջին մրցախաղում Սամփրասը պարտվում է թիվ 69 ռակետ Հայմե Իզագային Պերուից, առաջին շրջանում։ Սամփրասը չի կարողանում քառորդ եզրափակիչից առաջ անցնել իր հաջորդ երեք մրցաշարերում, չնայած իր հաշվին հաղթանակներ է գրանցում թիվ 79 ռակետ Ջիմ Կուրիեի և թիվ 8 ռակետ Թիմ Մայոտի նկատմամբ ։
Հաջորդ տարի Սամփրասը տարվա վերջին բարելավում է իր վարկանիշը մինչև 81-րդ հորզոնականը ։ Նա 1989 թվականի Ավստրալիայի բաց առաջնության առաջին շրջանում պարտություն է կրում Քրիստիան Սակեանուից և Ուիմբլդոնի մրցաշարի առաջին շրջանում Թոդ Վուդբրիջից։ Մեծ Սաղավարտի մրցաշարերում իր առաջին հաղթանակը նա տոնում է Ֆրանսիայի բաց առաջնությունում, սակայն երկրորդ շրջանում պրատվում է մրցաշարի ապագա հաղթող 17-ամյա Մայքլ Չանգին։ ԱՄՆ բաց առաջնությունում Սամփրասը երկրորդ շրջանում հաղթում է մրցաշարի գործող չեմպիոն և հինգերորդ «դասակարգված» Մաթս Վիլանդերին և չորրորդ շրջանում պարտություն է կրում թիվ 13-րդ ռակետ Ջեյ Բերգերին։ Տարվա վերջին Սամփրասը պարտություն է կրում չորս մրցաշարերի առաջին շրջաններում ։
Սամփրասը 1990 թվականն ավարտում է դասակարգման աղյուսակի 5-րդ հորիզոնականում, տարին սկսելով 61-րդ հորիզոնականից, Ավստրալիայի բաց առաջնության նախաշեմին ։ Սիդնեյի մրցաշարում նա հասնում է մինչև քառորդ եզրափակիչ, որտեղ պարտվում է Մաթս Վիլանդերին։ Ավստրալիայի բաց առաջնության առաջին շրջանում նա հաղթանակ է տանում թիվ 12 ռակետ Թիմ Մայոտի նկատմամբ՝ 7-6,6-7,4-6,7-5,12-10 և չորրորդ շրջանում չորս սեթում պարտվում է թիվ 13 ռակետ Յանիկ Նոային՝ 3-6,4-6,6-3,2-6։ Նրա առաջին պրոֆեսիոնալ տիտղոսը կայանում է փետրվարին, Ֆիլադելֆիայի Ebel U.S. Pro Indoor մրցաշարում, որտեղ նա հաղթանակներ է տանում թիվ 6 ռակետ Անդրե Աղասիի, թիվ 8 ռակետ Թիմ Մայոտի և եզրափակիչում թիվ 18 ռակետ Անդրես Գոմեսի նկատմամբ։ Այդ տիտղոսը նրան հնարավորություն է տալիս դասակարգման աղյուսակում առաջին անգամ մտնել Թոփ-20։
Սամփրասը չի մասնակցում 1990 թվականի Ֆրանսիայի բաց առաջնությանը և կրկին պարտություն է կրում Ոիմբլդոնի մրցաշարի առաջին շրջանում, այս անգամ Խրիստո վան Ռենսբուրգին- 6-7,5-7,6-7։ Սամփրասը յոթ շաբաթ շարունակ խաղում է մրցաշրջանի հյուսիս-ամերիկյան փուլում։ Նա Canadian Open-ի քառորդ եզրափակիչում հաղթում է Ջոն Մաքինրոյին, սակայն, այնուհետև, կիսաեզրափակիչում պարտվում է Մայքլ Չանգին։ Բացի այդ, նա հասնում է մինչև Լոս Անջելեսի մրցաշարի կիսաեզրափակիչ, որտեղ պարտվում է թիվ 2 ռակետ Ստեֆան Էդբերգին։ Հաջորդ երեք մրցաշարերում նա պարտություն է կրում քառորդ եզրափակիչներում, պարտվելով Չանգին, Ռիչի Ռենեբերգին և Գորան Իվանիշևիչին։
Սեպտեմբերին Սամփրասը տիրում է Մեծ Սաղավարտի մրցաշարերի իր առաջին տիտղոսին, հաղթանակ տանելով ԱՄՆ բաց առաջնությունում։ Հաղթանակի ճանապարհին նա չորրորդ շրջանում հաղթում է թիվ6 ռակետ Թոմաս Մուստերին՝ 6-7,7-6,6-4,6-3 և քառորդ եզրափակիչում հինգ սեթում թիվ 3 ռակետ Իվան Լենդլին՝ 6-4,7-6,3-6,4-6,6-2, ընդհատելով Լենդլի ութ տարի անընդմեջ մրցաշարի եզրափակիչին մասնակցելու շարքը։ Կիսաեզրափակիչում նա հաղթանակ է տանում թիվ 20 ռակետ Ջոն Մաքինրոյի նկատմամբ՝ 6-2,6-4,3-6,6-3 և եզրափակիչում թիվ 4 ռակետ Անդրե Աղասիին՝ 6-4,6-3,6-2։ Սամփրասը Աղասիին հաղթում է երեք սեթում և դառնում ԱՄՆ բաց առաջնության տղամարդկանց մենախաղի ամենաերիտասարդ հաղթողը՝ 19 տարեկան և 28 օրական ։ Նա մասնակցում է ևս հինգ մրցաշարերի և հաղթանակ է տանում Մեծ Սաղավարտի Գավաթում ։
1991-1992 թվականներ
1991 թվականին Սամփրասը տիրում է կարիերայում «Մասթերս Գավաթի» հինգ տիտղոսներից առաջինին։ US Open մրցաշարում Սամփրասը չի կարողանում պաշտպանել տիտղոսը և պարտություն է կրում քառորդ եզրափակիչում, Ջիմ Կուրիեից և վիճաբանություններ է առաջացնում, հայտարարելով, որ իր վրա այլևս ճնշում չի զգում՝ տիտղոսը պաշտպանելու համար։